SWC เปิดตัว “ซุปเปอร์ไฟต์” ดันยอดขายธุรกิจ “อาหาร-เครื่องดื่ม” โต 30%
SWC ดึง “โตโน่” เป็นพรีเซ็นเตอร์แบรนด์ เปิดตัว “ซุปเปอร์ไฟต์” เดินหน้าเครื่องดื่มสมุนไพร 8 ชนิดเต็มสูบ พร้อมปรับสูตรใหม่เอาใจคนรักสุขภาพ ลดปริมาณน้ำตาลลง รสชาติอร่อย ดื่มง่าย 
SWC ดึง “โตโน่” เป็นพรีเซ็นเตอร์แบรนด์ เปิดตัว “ซุปเปอร์ไฟต์” เดินหน้าเครื่องดื่มสมุนไพร 8 ชนิดเต็มสูบ พร้อมปรับสูตรใหม่เอาใจคนรักสุขภาพ ลดปริมาณน้ำตาลลง รสชาติอร่อย ดื่มง่าย
12 ก.ย. 2565

บริษัท เชอร์วู้ด คอร์ปอเรชั่น (ประเทศไทย) จำกัด (มหาชน) หรือ SWC ภายใต้กลุ่มบริษัททีโอเอ (TOA) ได้เปิดตัว ‘ซุปเปอร์ไฟต์’ (SuperFight) เครื่องดื่มสมุนไพรสกัด 8 ชนิด ขนาดใหม่ 100 มล. ในราคาเพียงขวดละ 10 บาท พร้อมปรับสูตรใหม่เอาใจคนรักสุขภาพ ลดปริมาณน้ำตาลลง รสชาติอร่อย ดื่มง่าย
นางสาวอนงค์ มิเล ผู้อำนวยการฝ่ายขายและการตลาดบริษัท กล่าวว่า หลังจากที่ได้เปิดตัวและจำหน่ายเครื่องดื่มซุปเปอร์ไฟต์ ขนาด 150 มล. ในประเทศไทยมาได้ประมาณปีกว่า โดยได้ ‘คุณโตโน่-ภาคิน คำวิลัยศักดิ์’ พระเอกหนุ่ม มาเป็นพรีเซ็นเตอร์แบรนด์ เนื่องจากมีภาพลักษณ์และไลฟ์สไตล์ที่ดูแลเรื่องสุขภาพ เรียกได้ว่าถึงแม้จะเป็นแบรนด์น้องใหม่ แต่ก็ได้การตอบรับจากผู้บริโภคเป็นอย่างดี สร้างยอดขายให้กลุ่ม Food &amp; Beverage เติบโตกว่า 30%
โดยล่าสุดได้เปิดตัว ‘ซุปเปอร์ไฟต์’ (SuperFight) เครื่องดื่มสมุนไพรสกัด 8 ชนิด ขนาดใหม่ 100 มล. ในราคาเพียงขวดละ 10 บาท พร้อมปรับสูตรใหม่เพื่อสุขภาพที่ดียิ่งขึ้น ด้วยการลดปริมาณน้ำตาลลง แต่ยังคงอัดแน่นด้วยคุณประโยชน์จากสมุนไพรสกัด อาทิ โสม, กระชายดำ, ถั่งเช่า, แปะก๊วย, ตังกุย, เห็ดหลินจือ, โกจิเบอร์รี่, น้ำผึ้งป่าเดือนห้า, และวิตามินบี 3 5 6 12 ช่วยบำรุงสายตา สมอง และร่างกาย ส่งเสริมระบบการไหลเวียนของเลือด รสชาติอร่อย ดื่มง่าย พร้อมเพิ่มความสดชื่นให้กับร่างกายด้วยสารสกัดจากใบชาเขียว หาซื้อได้ที่ห้างแม็คโคร และร้านค้าตู้แช่ทั่วประเทศ สำหรับผู้ที่สนใจเป็นตัวแทนจำหน่าย ติดต่อได้ที่คุณวรากรณ์ โทร.080-982-6528